《南吏部署冬季试椽闻鸠》
明代·杨起元

距春尚七日，春鸠已和鸣。而我窘吏事，闻之怡吾情。

岭表迂书窘，通籍事圣明。已逾二十载，无补虚时名。

真有如鸠拙，何能卜阴晴。顾吾方默坐，汝何为巧声。

先春非汝智，诲我宜丁宁。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。